b'\n_START_ARTICLE_\nSvetovno prvenstvo v hokeju na ledu 1976\n_START_PARAGRAPH_\nSvetovno prvenstvo v hokeju na ledu 1976 je bilo triin\xc5\xa1tirideseto Svetovno prvenstvo v hokeju na ledu. Potekalo je med 8. marcem in 19. aprilom 1976 v Katovicah, Poljska (skupina A), Aarauju in Bielu, \xc5\xa0vica (skupina B) ter Gdansku, Poljska (skupina C). Zlato medaljo je osvojila \xc4\x8de\xc5\xa1koslova\xc5\xa1ka reprezentanca, srebrno sovjetska, bronasto pa \xc5\xa1vedska, v konkurenci enaindvajsetih reprezentanc, petnajsti\xc4\x8d tudi jugoslovanske, ki je osvojila trinajsto mesto. To je bil za \xc4\x8de\xc5\xa1koslova\xc5\xa1ko reprezentanco \xc4\x8detrti naslov svetovnega prvaka. Isto leto je potekal tudi olimpijski hokejski turnir.'